Першы спектакль новага тэатра пастаўлены ў жанры мюзікла. П’еса поўная дэтэктыўных загадак і алегорый, а таму будзе цікавай як дзецям, так і дарослым. У аснове сюжэта — прыгоды дваіх дзяцей, якія прыехалі да дзядзькі ў вёску і апынуліся ў казачным сусвеце. Каб выратаваць лес і аднавіць натуральны цыкл прыроды, персанажы адпраўляюцца на пошукі чароўнай флейты. Паколькі рэальны і выдуманы свет цесна звязаны, падарожжы дзяцей прыводзяць да нечаканых наступстваў.